Medzinárodná korfbalová federácia

Medzinárodná korfbalová federácia (skr. IKF – International Korfball Federation) je medzinárodná športová organizácia združujúca 67 národných korfbalových zväzov na celom svete, sídliaca v Zeist, v Holandsku. Na jej čele od roku 2003 stojí Holanďan Jan Fransoo. IKF je riadnym členom SportAccord (býv. GAISF), IWGA a asociovaným členom MOV (patrí medzi IOC Recognised International Sports Federations).

 Dejiny 
IKF vznikla 11. júna 1933 za účasti iba dvoch krajín, Holandska a Belgicka. Prvé vrcholné podujatie – majstrovstvá sveta, sa uskutočnili v Holandsku, v roku 1978. V roku 1993 sa korfbal stal súčasťou športov MOV a IKF členom Medzinárodnej asociácie uznaných športov MOV (ARISF).

 Kompetencie IKF 
 Stanovovať oficiálne pravidlá korfbalu, špecifikácie výstroja, vybavenia a všetky vnútorné vykonávacie predpisy, ktoré sa musia vzťahovať na všetky medzinárodné súťaže, pre ktoré IFF stanovuje systém súťaže.
 Kontrolovať a upravovať pravidlá menovania medzinárodných rozhodcov.
 Upravovať podmienky prestupov hráčov medzi jednotlivými krajinami.

 Členovia IKF 
Konfederácie
 Kontinent Názov konfederáccie Skratka  Členovia Afrika  Africká korfbalová federácia  IKF Africa  9 Amerika  Anamerická korfbalová federácia  IKF America's  9 Ázia  Ázijská korfbalová federácia  IKF Asia  15 Európa  Európska korfbalová federácia  IKF Europe  32 Oceánia  Oceánska korfbalová federácia  IKF oceania  2
V roku 2011 bola zrušená Ázijsko oceánska korfbalová federácia (AOKF), pretože ju nahradili IKF Asia a IKF Oceania.

Federácie
Členmi IKF je 67 národných korfbalových zväzov z 5 kontinentov. V septembri 2014 sa 61. členom stali Filipíny, v novembri 2014 62. a 63. členom Ghana s Kostarikou, v apríli 2015 64. členom Kolumbia, v júni 2015 65. členom Pobrežie Slonoviny, a v septembri 2015 66. členom Kamerun. V novembri 2015 sa najnovšími členmi (67., 68. a 69.) stali Maroko, Švajčiarsko a Srí Lanka. Zároveň boli pre nedostatok korfbalovej aktivity vyradené Dánsko a Surinam.

 Rebríček IKF 
IKF zostavuje svetový rebríček reprezentačných družstiev podľa ich dosiahnutých výsledkov na medzinárodných podujatiach či priateľských stretnutiach.

 Podujatia 
Národné tímy
 Majstrovstvá sveta
 Svetové hry
 Majstrovstvá sveta do 23 rokov
 Majstrovstvá sveta do 19 rokov
 Majstrovstvá Európy
 Majstrovstvá Európy do 21 rokov
 Európsky Bowl 
 Svetový pohár do 23 rokov
 Svetový pohár do 19 rokov
 Svetový pohár do 16 rokov
 Univerzitný svetový pohár

Kluby
 Európsky pohár
 Európsky štít

 Referencie 

 Externé odkazy 
 Oficiálna stránka Medzinárodnej korfbalovej federácie 
 Medzinárodná korfbalová federácia na stránke Medzinárodnej asociácie uznaných športov MOV 

Kategória:Korfbal
Korfbal
Kategória:Organizácie založené v 1933